Aga on ka veel teisi: Machiavelli, kus mäng toimub renesanssiajastu Itaalias; Kamakura, mis kajastab feudaalset Jaapanit (üks neist, mida tahaks); Koloniaal Diplomaatia (Colonial Diplomacy), kus enamust kaardist kontrollivad  koloniaalvalitsused; Sada (Hundred), mis kajastab Saja aasta sõja koledusi; Ard-Ri, mille tegevus toimub keskaja Iirimaal; ning Klassikaline, mille tegevus toimub Vana-aja maailmas kohe pärast Aleksander Suure surma. Märkus: Kõik need mängud on kirjastuste poolt ametlikult välja antud. Mitteametlikest mainiks ära Vahemere ümbrust kujutava Ancient Med, kus võistlevad Rooma, Kartaago, Kreeka, Egiptus ja Pärsia.